Märt Sults

Märt Sults (sündinud 24. märtsil 1961) on eesti õpetaja ja poliitik, Tallinna Kunstikooli direktor. Ta on endine Tallinna Kunstigümnaasiumi direktor.

Sultsil on kahekordne kõrgharidus; erialad keemik-anorgaanik-pedagoog, koolipsühholoog. Ta õppis keemiat ja psühholoogiat/koolipsühholoogiat Tartu Ülikoolis. On lõpetanud Valga Muusikakooli trompeti eriala. On mänginud/kuulunud Eesti noorte ja täiskasvanute koondvõistkonda käsipallis.

Ta kuulub Eesti Keskerakonda. Ta oli 2015. aastani Tallinna Linnavolikogu liige ning selle haridus- ja kultuurikomisjoni aseesimees.

Alates 2008. aastast veab ta enda poolt algatatud ja rahastatud projekti "Paljassaare Kultuurilaiud" ehk rahvakeeles "Kasiinosaared".

Alates 1984. aastast töötas keskharidussüsteemis keemia õpetajana, huvijuhina. Aastatel 1995–2015 oli ta  Tallinna Kunstigümnaasiumi direktor.

Märt Sults kandideeris 2015. aasta Riigikogu valimistel valimisringkonnas nr 1, sai 1285 häält ning osutus valituks ringkonnamandaadiga Riigikogu 13. koosseise liikmeks.

Oli Riigikogu kultuuri- ja hariduskomisjoni liige. Pärast Keskerakonna valitsusse minekut valiti ta Riigikogu majanduskomisjoni liikmeks.

Tallinna Kunstigümnaasiumi kauaaegne direktor Märt Sults andis riigikogu liikme ametivande 30. märtsil ja Tallinna Haridusamet lõpetas temaga Tallinna Kunstigümnaasiumi direktori töösuhte 29. märtsil 2015.

Poliitilistes sõnavõttudes on Sults silma paistnud reljeefse väljenduslaadiga, näiteks väljendas ta 2015. aastal Eesti Ekspressile antud intervjuus oma vaateid pagulas- ja majandusküsimustes järgnevalt: "Majanduskasv tuleb siis, kui kõik ei ole "võrdsed". Anna andeks, kas see kuradi Süüria aborigeen on minuga võrdne või? Kukele mine. Mina olen 3 ülikooli lõpetanud, tema on 20 aastat istunud banaanipuu all!"

Märt Sults on, tänase seisuga, 21 aastat avaliku teabe kohaselt karsklane. Aastal 2010 ütles ta, et on olnud kaine 15 viimase aasta jooksul. Samuti on ta avaldanud kriitilist suhtumist Õllesummerisse, öeldes, et Õllesummer õpetab alaealised jooma, ja et kuna üritusel ei suudeta kontrollida alkoholi mittemüümist alaealistele, siis ei tohiks neid üldse Õllesummerile lubada.

2006. aastal tekitas Sultsi paljudele segasena tundunud sõnavõtt Tallinna Linnavolikogus mitmes volikogu liikmes hämmastust, kuid volikogu liige Elmar Sepp välistas võimaluse, et Märt Sults võis olla joobes: "Ma välistan selle. Märt Sults on täiskarsklane. Tema sõnavõtt tulenes sellest, et ta on lihtsalt väga emotsionaalne inimene.""Asi ei olnud "segasuses" vaid esitamise maneeris ... tuleb rääkida selles keeles, millest auditorium aru saab, mitte arvata, et auditorium on haritud ja pädev."

2004. aastal ilmunud Postimehe arvamusartiklis seob Sults omavahel lõbuainete (sh alkoholi) tarbimise, homoseksuaalsuse, vaimuhaiguse ja eestlaste väljasuremise. Sultsi sõnade kohaselt on inimese põhieesmärk liigi säilitamine, homoseksuaalsus aga on "hälvikute enesemääramine, eriti meeste puhul". Sultsi arvates on "sellised eesti «mehed ja naised» Eesti riigi vastased ning nad tuleks isoleerida: las tegutsevad kinniste müüride vahel."

Ta on loonud muusikat autoritekstidele: on välja antud 4 CD-salvestist ( 2000 eks iga teema) - "Kes ma olen", "Siin ma olen", "Kõigest Koolipapa", "Sõnumikandja". Perioodis 1997-2002 kirjutas tekstid ja muusika ning lavastas Tallinna Kunstigümnaasiumi õpilastrupiga muusikalis/sõnalis, reaalelule tugineva ja ühiskonnakriitilised, näitemangud "Avatud Raamat", "Avatud Raamat-1" ja "Avatud Raamat-2", mille ettekandmised  toimusid Salme Kultuurikeskuses ja Vene Draamateatris. 

Riigikogu liikmena liisis ta ametiautoks, tema sõnul takso ilma juhita, luksuslinnamaasturi BMW X5 4.0 xDrive. Enne oli tal liisitud BMW 525 Xi, mille kuutasu oli 723 eurot, X5 kuutasu on 450 eurot.

Viited

Välislingid 

Sultsi sõnavõtt tekitas volikogus hämmastust Postimees, 24.03.2006
 Aivar Pau, Kunstigümnaasiumis vehiti relvadega, 6. juuni 2007 09:52                  
 Märt Sultsil on viikingihing, 27. november 2009, Naisteleht
 Märt Sults rääkis oma seksielust, 27. november 2009 
 Kirsti Vainküla, Saatuslik hetk: Märt Sults kukkus kaheksandalt korruselt alla, Eesti Ekspress, 08. aprill 2011
 Märt Sults kuuluvused
 Isiku esinemised Märt Sults
 Juhan Haravee, Märt Sults: "Paljassaare kasiinosaarestik kerkib merest vähem kui nelja aastaga!", 5. august 2015

 Laulud
 "Lapselaul"

 Video
 Märt Sults kutsus Võsareporteri kooliõuele koerasitta kaema, 14.09.2009

Eesti Keskerakonna poliitikud
XIII Riigikogu liikmed
Eesti koolijuhid
Eesti õpetajad
Sündinud 1961